Otabek Shukurov

Otabek Shukurov (1996-yilning 22-iyunida tugʻilgan) – oʻzbek professional futbolchisi, Oʻzbekiston milliy terma jamoasi va Saudiya Arabistonining „Al-Fayha“ klubi yarim himoyachisi hisoblanadi. Otabek Shukurov Oʻzbekiston respublikasi „Mard oʻgʻlon davlat mukofoti“ bilan taqdirlangan.

Jamoalardagi faoliyati 
Otabek Muborakning „Mash’al“ jamoasining akademiyasi taʼlim olgan. Birinchi murabbiyi Dilshod Andaev.

Shukurov 2014-yilda Muborakning „Mash’al“ jamoasi tarkibida professional futboldagi faoliyatini boshlagan. 2014-yilning 21-iyunida „Metallurg Bekobod“ jamoasiga qarshi oʻyinda debyut qilgan.

Bunyodkor 
2015-yilning 1-yanvarida u „Bunyodkor“ klubi tarkibiga doʻsti Eldor Shomurodov bilan birgalikda oʻtgan. Dastlabki mavsumida Toshkent klubida atigi 2 ta oʻyin oʻtkazgan va asosiy jamoa tarkibidagi raqobat sababli 2015-yilning 15-iyulida „Buxoro“ jamoasiga ijara asosida oʻtgan.

Otabek "Buxoro" jamoasi tarkibida yarim mavsum davomida 14 ta oʻyin oʻtkazib, 2 ta gol urgan va mavsumni muvaffaqiyatli oʻtkazgan. 2016-yilning 1-yanvarida „Bunyodkor“ jamoasi tarkibiga qaytgan Navbatdagi ikki mavsum davomida „Bunyodkor“ jamoasining muhim futbolchilaridan biri boʻlgan va 53 oʻyinda 5 ta gol muallifi boʻlgan.

Al Sharja 
2017-yil mavsum yakunida Bunyodkor jamoasini tark etgan va BAAning „Al Sharjah“ jamoasi tarkibiga oʻtgan. BAA jamoasi tarkibida besh mavsum davomida oʻynagan va 95 ta 10 ta gol muallifi boʻlgan. 2019-yilgi mavsum Birlashgan Arab Amirliklarining yuqori ligasi chempionligi va BAA Superkubogini qoʻlga kiritgan.

Fatih Karagumruk 
2022-yil 27-iyulda Turkiyaning Fatih Karagumruk jamoasi Otabekni Sharjah jamoasidan sotib olganini va futbolchi bilan shartnoma imzolaganini eʼlon qilgan. Karagumruk jamoasi tarkibida 1,5 mavsum davomida oʻynagan va italiyalik murabbiy Andrea Pirlo qoʻl ostida mashgʻulotlarda ishtirok etgan. 2023-yil 30-dekabrda turk jamoasi tarkibi tark etganini eʼlon qilgan.

Kayserispor 
2024-yil 6-fevralda Turkiyaning „Kayserispor“ jamoasi bilan shartnoma kelishgani toʻgʻrisida habar berilgan va 9-fevral shartnoma imzolangan.

Turkiya jamoasi yarim mavsum davomida oʻynaganidan soʻng 2024-yil 1-sentyabrda Saudiya Arabistonining „Al-Fayha“ jamoasi tarkibiga oʻtgan.

Al Fayha 
2024-yil 3-sentyabrda Al Fayha jamoasi Shukurov bilan shartnoma imzolganini eʼlon qilgan.

Xalqaro martaba 
Shukurov turli yosh toifalarida oʻz mamlakati sharafini himoya qilgan. Otabek 2016-yilning 14-fevralida Livanga qarshi oʻyinda Oʻzbekiston milliy terma jamoasida debyut qilgan.

Faoliyat statistikasi

Klub

Xalqaro 

2024-yil 11-iyun kuni boʻlib oʻtgan oʻyindagi aniq statistika

Xalqaro maydon

Yutuqlar

Oʻzbekiston 

 Oʻzbekiston Superligasi Ikkinchi oʻrin: 2016
 Oʻzbekiston Kubogi finalchisi: 2017
 Oʻzbekiston Pro ligasi gʻolibi: 2014
 Oʻzbekiston PFL kubogi sohibi: 2014

Birlashgan Arab Amirliklari 

 BAA Ligasi chempioni: 2018/2019
 BAA Ligasi Ikkinchi oʻrin: 2021/2022
 BAA Superkubogi sohibi: 2019/2020
 BAA Superkubogi Ikkinchi oʻrin: 2020/2021

Futboldan tashqari faoliyati 
Shukurov Osiyo miqyosida Oʻzbekiston sharafini munosib himoya qilish bilan birga, oʻzi tugʻilib oʻsgan Qashqadaryo viloyati Chiroqchi tumani yoshlariga oʻrnak boʻladigan xayrli ishlarni amalga oshirgan. Bundan tashqari 2021-yil „Covid-19“ kasalligi oqibatida yuzaga kelgan karantin paytida ham Otabek Shukurov oʻzi tugʻilib oʻsgan Chiroqchi tumanidagi kam taʼminlangan oilalarga yordam qoʻlini choʻzish maqsadida aholi uchun oziq-ovqat mahsulotlarini sotib olib tarqatgan.

Manbalar

Havolalar 

 Otabek Shukurov Transfermarkt saytida

 
 
 

1996-yilda tugʻilganlar
Yashayotgan insonlar
Alifbo boʻyicha futbolchilar
Erkak futbol yarim himoyachilari
Oʻzbekistonlik erkak futbolchilari
Oʻzbekiston 20 yoshgacha boʻlgan terma jamoasi futbolchilari
Oʻzbekiston milliy terma jamoasi erkak futbolchilari
Mashʼal klubi futbolchilari
Buxoro klubi futbolchilari
Bunyodkor klubi futbolchilari
Sharjah FC futbolchilari
Fatih Karagümrük S.K. futbolchilari
Kayserispor klubi futbolchilari
Al-Fayha FC futbolchilari
Oʻzbekistonlik muhojir erkak futbolchilari
Oʻzbekiston Superligasi futbolchilari
BAA Pro-ligasi futbolchilari
Turkiya Super Ligasi futbolchilari
Saudiya Arabistoni Pro-ligasi futbolchilari
Birlashgan Arab Amirliklaridagi chet ellik erkak futbolchilari
Turkiyadagi chet ellik erkak futbolchilari
Saudiya Arabistonidagi chet ellik erkak futbolchilari
Osiyo Kubogi 2019 futbolchilari
Osiyo Kubogi 2023 futbolchilari
Alifbo boʻyicha sportchilar